CELEX: 62010CA0468
Language: sk
Date: 2011-11-24 00:00:00
Title: Spojené veci C-468/10 a C-469/10: Rozsudok Súdneho dvora (tretia komora) z  24. novembra 2011 (návrhy na začatie prejudiciálneho konania, ktoré podal Tribunal Supremo — Španielsko) — Asociación Nacional de Establecimientos Financieros de Crédito (ASNEF) (C-468/10), Federación de Comercio Electrónico y Marketing Directo (FECEMD) (C-469/10)/Administración del Estado (Spracovávanie osobných údajov — Smernica 95/46/ES — Článok 7 písm. f) — Priamy účinok)

28.1.2012   
            
            
               SK
            
            
               Úradný vestník Európskej únie
            
            
               C 25/18
            
         
      Rozsudok Súdneho dvora (tretia komora) z 24. novembra 2011 (návrhy na začatie prejudiciálneho konania, ktoré podal Tribunal Supremo — Španielsko) — Asociación Nacional de Establecimientos Financieros de Crédito (ASNEF) (C-468/10), Federación de Comercio Electrónico y Marketing Directo (FECEMD) (C-469/10)/Administración del Estado
      (Spojené veci C-468/10 a C-469/10) (1)
      
      (Spracovávanie osobných údajov - Smernica 95/46/ES - Článok 7 písm. f) - Priamy účinok)
      (2012/C 25/30)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Tribunal Supremo
      
         Účastníci konania pred vnútroštátnym súdom
      
      
         Žalobkyne: Asociación Nacional de Establecimientos Financieros de Crédito (ASNEF) (C-468/10), Federación de Comercio Electrónico y Marketing Directo (FECEMD) (C-469/10)
      
         Žalovaná: Administración del Estado
      
         Predmet veci
      
      Návrhy na začatie prejudiciálneho konania — Tribunal Supremo — Výklad článku 7 písm. f) smernice Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, s. 31; Mim. vyd. 13/015, s. 355) — Spracovávanie údajov osobami zodpovednými za spracovanie a ich oznamovanie príjemcom v rámci uskutočňovania ich príslušného legitímneho záujmu — Dodatočné podmienky — Priamy účinok ustanovení smernice
      
         Výrok rozsudku
      
      
                  1.
               
               
                  Článok 7 písm. f) smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov sa má vykladať tak, že mu odporuje vnútroštátna právna úprava, ktorá pri absencii súhlasu zo strany dotknutej osoby a na povolenie spracovania osobných údajov o nej, ktoré je potrebné na splnenie legitímneho záujmu, ktorý sleduje osoba zodpovedná za toto spracovanie alebo tretie osoby, ktorým sa údaje oznamujú, vyžaduje popri dodržiavaní základných práv a slobôd dotknutej osoby, aby sa predmetné údaje nachádzali vo verejne prístupných zdrojoch, kategoricky a všeobecne tak vylučujúc akékoľvek spracovávanie údajov, ktoré nie sú uvedené v takýchto verejne prístupných zdrojoch.
               
            
                  2.
               
               
                  Článok 7 písm. f) smernice 95/46 má priamy účinok.
               
            
         (1)  Ú. v. EÚ C 346, 18.12.2010.